Staatskapingverslag is 'n 'saak van nasionale belang' | Maroela Media
Staatskapingverslag is 'n 'saak van nasionale belang'
Die openbare beskermer, adv. Busisiwe Mkhwebane, moet die sogenaamde staatskapingverslag, wat deur haar voorganger, adv. Thuli Madonsela, opgestel is, so vinnig as moontlik vrystel, het AfriForum Maandag gesê.
Die burgerregte-organisasie het vandag in 'n formele skrywe die nuutaangestelde OB versoek om die verslag so vinnig as moontlik vry te stel, ongeag die politieke druk waaronder sy ook al mag verkeer.
Ernst Roets, adjunk uitvoerende hoof van AfriForum, het in die skrywe aangevoer dat die vrystelling van die verslag 'n saak van nasionale belang is en dat dit gevolglik ook die hoogste prioriteit van die OB moet wees om hierdie verslag aan die publiek vry te stel.